ભગવાન રામેશ્વરનો રામચરિતમાનસની ગંગા દ્વારા અભિષેક થઇ રહ્યો છે. સેતુબંધની આ કથા છે, તો સેતુબંધ કેવી રીતે થશે? ઉપનિષદનો મંત્ર કહે છે કે કર્મ, ધન, પ્રજાથી નહી થાય, થશે કેવળ એક ત્યાગથી. એકવાર પુરાણોમાં અમૃત નીકળ્યું સાગરમંથનથી. પણ કોઈને મથીને અમૃત કાઢવું એ કજિયાનું ઘર છે. દેવો બુદ્ધિમાન છે પણ ભોગી છે. અસુરો તપસ્વી છે, બંને અમૃત માટે કેવી તકરાર કરે છે? કારણ એ કે એ અમૃત સેતુબંધ માટે નહોતું. કોઈને પરેશાન કરીને જે કાઢો તેમાં દુનિયામાં તકરાર જ થશે. એમાં સમાજને જોડીને અમૃત નથી મળ્યું. .